CENTEL โกยรายได้ทะลัก 5.8 พันล้าน ดัน Q1 พลิกกำไร 629 ล้าน
CENTEL โกยรายได้โรงแรมทะลัก 5.8 พันล้าน ดัน Q1/66 พลิกกำไร 629 ล้าน จากปีก่อนขาดทุน 43 ล้าน
CENTEL โกยรายได้โรงแรมทะลัก 5.8 พันล้าน ดัน Q1/66 พลิกกำไร 629 ล้าน จากปีก่อนขาดทุน 43 ล้าน
12 พ.ค. 2566

บริษัท โรงแรมเซ็นทรัลพลาซา จำกัด (มหาชน)  หรือ CENTEL รายงานผลการดำเนินงานไตรมาส 1 สิ้นสุดวันที่ 31 มีนาคม 2566

ไตรมาส 1/2566 ผลการดำเนินงานของบริษัทดีขึ้นอย่างต่อเนื่องเทียบไตรมาสก่อน และช่วงเดียวกันของปีก่อน เป็นผลจากการฟื้นตัวของธุรกิจโรงแรมเป็นสำคัญจากนโยบายการเปิดประเทศและการเพิ่มขึ้นของนักท่องเที่ยวต่างชาติที่เข้ามาประเทศไทยตามฤดูกาลท่องเที่ยว โดยบริษัทฯมีรายได้รวม 5,863 ล้านบาท เพิ่มขึ้น 51% เทียบไตรมาส 1/65 อยู่ที่ 3,882 ล้านบาท โดยสัดส่วนของรายได้จากธุรกิจโรงแรมต่อรายได้จากธุรกิจอาหาร อยู่ที่ 48% และ 52% ตามลำดับ เทียบไตรมาส 1/65 อยู่ที่ 32% และ 68% ตามลำดับ